<classify> MOHAMED KASSARA-DAR ES SALAAM TIMU ya Yanga imepangwa kucheza na Alliance FC katikamchezo wa robo fainali ya Kombe la Shirikisho ASFC, utakaochezwa Uwanja waKirumba, Mwanza. Mchezo huo unatarajiwa kuchezwa mwishoni mwa mwezihuu. Droo hiyo imezikutanisha kwa mara nyingine Yanga naAlliance, baada ya timu hizo kuumana siku chache zilizopita katika mchezo waLigi Kuu Tanzania Bara, ambao miamba hiyo ya Jangwani ilipata ushindi wa bao1-0. Katika mchezo huo, Yanga ililazimika kusubiri hadidakika za mwisho kupata bao lililofungwa na mshambuliaji, Amisi Tambwe. Yanga ilitinga robo fainali, baada ya kuitupa njetimu ya Namungo FC inayoshiriki Ligi Daraja la Kwanza, kwa kuichapa bao 1-0,mchezo uliochezwa Uwanja wa Majaliwa, Lindi. Kwa upande mwingine, Alliance ilitinga hatua hiyo,baada ya kuiondosha mashindanoni timu ya Dar City inayoshiriki Ligi Daraja laPili kwa kuitungua mabao 3-0, Uwanja wa Nyamagana, Mwanza. Akizungumza na MTANZANIA muda mfupi baada ya droo hiyokufanyika Kocha Mkuu wa Alliance, Malale Hamsini, alidai kufurahia hatua yakukutanishwa tena na Yanga na kusema amepanga kulipa kisasi. Nimepokea kwa mikono miwili matokeo ya droo hiyo, haditunafika hatua ya robo fainali tulikuwa tumejipanga kukutana na timu yoyoteile, dhamira yetu ni kushinda na kusonga mbele. Yanga walitufunga wiki iliyopita, nafurahi kukutananao tena, wajiandae safari hii tunataka kulipakisasi, alisema Hamsini. Mbali na mchezo huo, Azam FC itasafiri mpaka Kagera kuifuataKagera Sugar katika mchezo mwingine wa robofainali utakaochezwa Uwanja wa Kaitaba, Bukoba. Azam ilitinga hatua hiyo, baada ya kufurusha RhinoRangers ya Tabora kwa kuichapa mabao 3-0 mchezo uliochezwa Uwanja wa Azam Complex, Dar es Salaam. Kagera Sugar ilikata tiketi, baada ya kuizamishaBoma FC kwa kuifunga mabao 2-1, mchezo uliochezwa kwenye uwanja huo. Nayo KMC itakabilianana majirani zao African Lyon Uwanja wa Uhuru, Dar es Salaam. KMC ilifika robo fainali baada kuipiga Mtibwa Sugar kwamikwaju ya penalti 4-3, baada ya kutoka sare 1-1. Patashika nyingine ya robo fainali itakuwa kati yaLipuli FC itakayoialika Singida United, mchezo utakaochezwa Uwanja wa Samora,Iringa.  <topic>: MICHEZO 